Publication: Magyar Közlöny
Issue: MK-2007-67 (Year: 2007, Number: 67)
Era: 2004-2010
Section: 1995. évi LXVI. törvény (továbbiakban: Ltv.) rendelkezik, mely kimondja, hogy a közlevéltárban õrzött, az 1990. május 1-je
Paragraph Index: 168

1995. évi LXVI. törvény (továbbiakban: Ltv.) rendelkezik, mely kimondja, hogy a közlevéltárban õrzött, az 1990. május 1-je után keletkezett, a keletkezés naptári évétõl számított harminc éven túli, az 1990. május 2-a elõtt keletkezett, a keletkezés naptári évétõl számított tizenöt éven túli levéltári anyagban – bizonyos kivételekkel –, továbbá idõbeli korlátozás nélkül abban a levéltári anyagban, amelyet már nyilvánosságra hoztak, illetõleg, amelynek tartalmát az adatvédelmi törvény szerint mindenki megismerheti, a kutatni kívánt téma megjelölését tartalmazó kérelemre bármely természetes személy ingyenesen kutathat, és a kutatásra kiadott levéltári anyagról saját költségén másolatot készíttethet. Az 1990. május 1. után keletkezett, a keletkezés naptári évétõl számított harminc év lejárta elõtt a belsõ használatra készült, valamint a döntés-elõkészítést tartalmazó levéltári anyagban folytatható kutatást az átadó szerv hozzájárulásával a levéltári anyagot õrzõ közlevéltár engedélyezi. Jogutód nélkül megszûnt szerv levéltári anyagában a kutatást a levéltári anyagot õrzõ közlevéltár engedélyezi. (1895/K/2006) Az 1956-os forradalom és szabadságharc ötvenedik évfordulójára való tekintettel több kiadvány készült, melyeknek szerzõi, szerkesztõi kértek a biztostól adatvédelmi szempontú útmutatást. A történelmi események szereplõi adatainak nyilvánosságra hozatalának esetében – az állandó biztosi gyakorlat szerint – több szempontot kell figyelembe venni. Az egykor közfeladatot ellátó szervezetek szolgálatában állók személyi körének neve, be- 2007/67/II. szám osztása, illetve más adata engedélyük vagy hozzátartozóik engedélye nélkül közzétehetõ. Az egykori forradalmárok adatait – amennyiben élnek – csak abban az esetben lehet közzétenni, ha ahhoz hozzájárultak, vagy az adatok már jogszerûen nyilvánosságra kerültek. Az elhunytak adatainak védelmét nem az adatvédelmi törvény biztosítja, hanem a polgári jogban található kegyeleti jog intézménye. Ennek értelmében a halál után is biztosítani kell az elhunyt méltóságának védelmét, mely azonban az idõ múlásával lassan elenyészik. (1218/K/2006) Hasonlóan kell eljárni a forradalom és az azt követõ megtorlások áldozatainak adataival is. (611/K/2006) Az év talán – e tárgykörben – legizgalmasabb indítványát az Állambiztonsági Szolgálatok Történeti Levéltárának fõigazgatójától kaptuk, aki arról kért állásfoglalást, hogy vajon az adattovábbítás megismeréséhez való jog alapján az egykori hálózati személy megismerheti-e azoknak az adatait, akik aktájából adatokat kaptak. A kérdés jelentõsége abban áll, hogy a hálózati személy adatait az egykori megfigyelt megismerheti. A biztos válaszában kifejtette, hogy a törvény elsõdleges megközelítése szerint valóban joga lenne az egykori hálózati személynek megismerni, hogy ki tekintett bele a személyes adatait tartalmazó aktába. Az adatvédelem alapja azonban az Alkotmány, melynek 59. §-a mindenki számára biztosítja a személyes adatok védelméhez való jogot. Ennek értelmezéséhez szem elõtt kell tartani az Alkotmánybíróság állandó gyakorlatát is, mely kimondja, hogy az emberi méltósághoz való jog oszthatatlan és redukálhatatlan. Ez a jog az emberi méltóság védelmének egyik nevesített eleme, ezért az érintett személyek jogainak ütközése esetén a védelemben elsõbbséget kell biztosítani az egykori megfigyelteknek, mivel az õ jogaikat – tekintettel az iratok keletkezésének idejére és körülményeire – súlyosan sértené az egykori megfigyelõknek nyújtandó tájékoztatás. Ezzel szemben az egykori megfigyelõk méltóságán – a biztos véleménye szerint – e tájékoztatáshoz fûzõdõ joguk korlátozása miatt érdemi sérelem nem esik. (1438/K/2006) Közüzemi szolgáltatók

Source: https://magyarkozlony.hu/hivatalos-lapok/06643edaa121e7336c5ff0f9063fa23e5b48c5c1/dokumentumok/6328cf126a7c5b4a7cece8817a2ce4f3d346d93f/letoltes